CELEX: 32017R0981
Language: et
Date: 2017-06-07 00:00:00
Title: Komisjoni rakendusmäärus (EL) 2017/981, 7. juuni 2017, millega kehtestatakse rakenduslikud tehnilised standardid seoses standardvormide, -mallide ja -menetlustega konsulteerimiseks teiste pädevate asutustega enne tegevusloa andmist kooskõlas Euroopa Parlamendi ja nõukogu direktiiviga 2014/65/EL (EMPs kohaldatav tekst )

10.6.2017   
               
               
                  ET
               
               
                  Euroopa Liidu Teataja
               
               
                  L 148/16
               
            KOMISJONI RAKENDUSMÄÄRUS (EL) 2017/981,
      7. juuni 2017,
      millega kehtestatakse rakenduslikud tehnilised standardid seoses standardvormide, -mallide ja -menetlustega konsulteerimiseks teiste pädevate asutustega enne tegevusloa andmist kooskõlas Euroopa Parlamendi ja nõukogu direktiiviga 2014/65/EL
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 84 lõiget 4
      ning arvestades järgmist:
      
                  (1)
               
               
                  Direktiivi 2014/65/EL artikliga 84 on ette nähtud konsulteerimine pädevate asutustega enne, kui antakse kõnealuse direktiivi artikli 7 kohane tegevusluba. Ka on direktiiviga 2014/65/EL ette nähtud sellise konsulteerimise käigus kasutatavate standardvormide, -mallide ja -menetluste kehtestamine.
               
            
                  (2)
               
               
                  Pädevate asutuste vahelise suhtlemise hõlbustamiseks peaksid nad määrama spetsiaalse kontaktpunkti tegevusloa andmisele eelnevaks suhtluseks.
               
            
                  (3)
               
               
                  Et pädevatel asutustel oleks enne tegevusloa andmist võimalik üksteisega tõhusalt ja õigeaegselt konsulteerida, tuleb kehtestada konsulteerimistaotluste esitamise, nende kättesaamise kinnitamise ja konsulteerimistaotlustele vastamise menetlused.
               
            
                  (4)
               
               
                  Standardvormid, -mallid ja -menetlused peaksid võimaldama säilitada vahetatava või edastatava teabe konfidentsiaalsuse vastavalt direktiivile 2014/65/EL ja liidu õigusaktides seoses isikuandmete töötlemise ja edastamisega sätestatud normidele.
               
            
                  (5)
               
               
                  Järjepidevuse huvides ja finantsturgude sujuva toimimise tagamiseks tuleb käesoleva määruse sätteid ja vastavaid direktiivi 2014/65/EL üle võtvaid siseriiklikke sätteid hakata kohaldama samast kuupäevast.
               
            
                  (6)
               
               
                  Käesolev määrus põhineb rakenduslike tehniliste standardite eelnõul, mille esitas komisjonile Euroopa Väärtpaberiturujärelevalve (ESMA).
               
            
                  (7)
               
               
                  ESMA ei korraldanud käesoleva määruse aluseks olevate rakenduslike tehniliste standardite eelnõu kohta avatud avalikku konsultatsiooni ega analüüsinud asjaomaste pädevate asutuste jaoks standardvormide ja -korra kehtestamisega kaasnevaid võimalikke kulusid ega kasu, kuna see oleks olnud ebaproportsionaalne nende ulatuse ja mõjuga, võttes arvesse, et rakenduslike tehniliste standardite adressaadid oleksid üksnes liikmesriikide pädevad asutused, mitte turuosalised.
               
            
                  (8)
               
               
                  ESMA on palunud esitada arvamuse väärtpaberituru sidusrühmade kogul, mis on loodud Euroopa Parlamendi ja nõukogu määruse (EL) nr 1095/2010 (2) artikliga 37,
               
            ON VASTU VÕTNUD KÄESOLEVA MÄÄRUSE:
      Artikkel 1
      Kontaktpunktid
      1.   Pädevad asutused määravad käesoleva määruse kohaseks suhtluseks kontaktpunktid ja avaldavad teabe oma kontaktpunktide kohta oma veebisaitidel.
      2.   Pädevad asutused edastavad teabe oma kontaktpunktide kohta Euroopa Väärtpaberiturujärelevalvele (ESMA). ESMA ajakohastab jooksvalt pädevate asutuste kasutatavat kontaktpunktide loetelu ja avaldab selle oma veebisaidil.
      Artikkel 2
      Konsulteerimistaotlused
      1.   Konsulteerimist taotlev pädev asutus esitab taotluse paberil või elektroonilisi kanaleid kasutades selle pädeva asutuse kontaktpunktile, kellega ta konsulteerida soovib.
      2.   Taotlev pädev asutus täidab konsulteerimistaotlust esitades I lisas esitatud vormi. Taotlev pädev asutus võib konsulteerimistaotlusele lisada mistahes dokumendi või muud abimaterjalid, mida ta peab taotluse toetamise seisukohast vajalikuks.
      Artikkel 3
      Kättesaamise kinnitus
      Taotlust täitev pädev asutus saadab viie tööpäeva jooksul pärast konsulteerimistaotluse kättesaamist selle kohta kinnituse, kasutades II lisas esitatud vormi, mis tuleb adresseerida taotleva pädeva asutuse kontrollpunktile.
      Artikkel 4
      Konsulteerimistaotlusele vastamine
      1.   Konsulteerimistaotlust täitev pädev asutus vastab taotlusele paberil või elektroonilisi kanaleid kasutades. Vastus tuleb adresseerida taotleva pädeva asutuse kontrollpunktile, välja arvatud juhul, kui asjaomane asutus on andnud teistsugused juhised.
      2.   Taotlust täitev pädev asutus annab taotlevale pädevale asutusele teada, kui ta vajab seoses taotletava teabega selgitusi.
      3.   Taotlust täitev pädev asutus edastab taotlevale pädevale asutusele III lisas esitatud vormi vahendusel võimalikult kiiresti ja hiljemalt 60 tööpäeva jooksul pärast konsulteerimistaotluse kättesaamist järgmise teabe:
      
                  a)
               
               
                  konsulteerimistaotlusega soovitud andmed ja mistahes seisukohad või kahtlusavaldused seoses tegevusloa andmisega;
               
            
                  b)
               
               
                  igasugune muu vajalik teave, mis võib mõjutada tegevusloa andmist.
               
            4.   Juhul kui taotlust täitev pädev asutus peab tõenäoliseks, et ta ei ole võimeline kinni pidama lõikes 3 sätestatud tähtpäevast, teavitab ta sellest kiiresti taotlevat pädevat asutust, märkides ära viivituse põhjused ja selle, kui kaua aega vastamiseks hinnanguliselt kulub. Samuti annab ta taotlevale pädevale asutusele korrapäraselt teavet vastuse koostamise edenemise kohta.
      5.   Kui taotlust täitev pädev asutus ei suuda käesoleva artikli lõikes 3 sätestatud tähtajast kinni pidada, esitab ta teabe selliselt, et oleks tagatud võimalus võtta kõik vajalikud meetmed kiireloomuliselt, pidades kinni direktiivi 2014/65/EL artikli 7 lõikes 3 sätestatud tähtpäevast.
      Artikkel 5
      Konsulteerimismenetlused
      1.   Pädevad asutused suhtlevad omavahel seoses konsulteerimistaotluse ja sellele vastamisega, kasutades kõige vähem aeganõudvaid mooduseid artikli 2 lõikes 1 ja artikli 4 lõikes 1 sätestatute hulgast, võttes nõuetekohaselt arvesse konfidentsiaalsuse kaalutlusi, vastamise kiirust, edastatava materjali mahtu ja seda, kui hõlpsalt taotlev pädev asutus teabele juurde pääseb. Eelkõige vastab taotlev pädev asutus kiiresti kõigile taotlust täitva pädeva asutuse esitatud selgitusnõuetele.
      2.   Juhul kui soovitud teave on või võib olla sellise pädeva asutuse valduses, kes asub muus liikmesriigis kui taotlust täitev pädev asutus, hangib taotlust täitev pädev asutus kiiresti teiselt pädevalt asutuselt kõnealuse teabe ja edastab selle kooskõlas artikliga 4 taotlevale pädevale asutusele.
      3.   Pädev asutus teeb koostööd kõigi taotluse täitmisel tekkida võivate probleemide lahendamiseks.
      4.   Juhul kui tegevusloa andmise või sellest keeldumise menetluse kestel ilmneb uus teave või vajadus uue teabe järele, teevad pädevad asutused koostööd, et tagada kogu asjakohase teabe vahetamine. Sel eesmärgil kasutatakse I ja II lisas esitatud vorme.
      5.   Erandina artikli 2 lõikest 1 ja artikli 4 lõikest 1, kui taotlev pädev asutus esitab konsulteerimistaotluse viimase 30 tööpäeva jooksul enne tegevusloa taotluse hindamisperioodi lõppu, võib ta esitada taotluse suuliselt tingimusel, et sellele järgneb kirjalik konsulteerimistaotluse kinnitus, välja arvatud juhul, kui taotlust täitev pädev asutus lepib kokku teisiti.
      Artikkel 6
      Teabe kasutamine
      1.   Juhul kui taotlust täitva pädeva asutuse edastatud teave kopeeritakse tegevusloa taotluse vastusesse, teavitab taotlev pädev asutus sellest taotlust täitvat pädevat asutust enne teabe saatmist taotlejale.
      2.   Juhul kui taotletakse sellise teabe avalikustamist, mille pädev asutus on saanud muult pädevalt asutuselt, teavitab taotlust täitev pädev asutus kõnealust muud pädevat asutust sellest enne teabe avalikustamist ja paneb maksma õiguslikud erandid või privileegid, mis asjaomase teabega seoses olemas võivad olla.
      Artikkel 7
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda hakatakse kohaldama alates 3. jaanuarist 2018.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 7. juuni 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 173, 12.6.2014, lk 349.
      
         (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
      
         I LISA
         
            Konsulteerimistaotluse vorm
         
         Tekst pildi
         
            Taotlus direktiivi 2014/65/EL artikli 84 kohaseks konsulteerimiseks
            Viitenumber:
            Kuupäev:
            Üldandmed
            ESITAJA:
            Liikmesriik:
            Taotlev pädev asutus:
            Aadress:
            (kontaktpunkti kontaktandmed)
            Nimi:
            Telefon:
            E-posti aadress:
            SAAJA:
            Liikmesriik:
            Taotlust täitev pädev asutus:
            Aadress:
            (kontaktpunkti kontaktandmed)
            Nimi:
            Telefon:
            E-posti aadress:
            Lugupeetud [nimi]
            Kooskõlas direktiivi 2014/65/EL artikliga 84 esitame konsulteerimistaotluse seoses järgmiste küsimustega.
            Juhime Teie tähelepanu asjaolule, et vastavalt direktiivi 2014/65/EL artikli 7 lõikele 3 on tegevusloa taotlusele vastamise tähtpäev [märkida kuupäev]. Palume Teil esitada soovitud teave ja mis tahes muu oluline teave 60 tööpäeva jooksul käesoleva taotluse kättesaamisest või kui see ei ole võimalik, palun märkige, millal Teil oleks võimalik soovitud teave esitada, võttes seejuures arvesse tegevusloa taotlusele vastamise tähtpäeva.
            Teave tegevusloa menetluse kohta
            Sisu
            [palun esitage siin kas teave või viide teavet sisaldavatele lisadele]
         
         Tekst pildi
         
            Teave tegevusloa menetluse kohta
            [palun esitage siin kas teave või viide teavet sisaldavatele lisadele]
            Kõik küsimusega seotud pädevad asutused:
            [palun esitage siin kas teave või viide teavet sisaldavatele lisadele]
            Varasemad taotlused
            [varasema taotluse olemasolu korral palun esitage taotluse tuvastamist võimaldavad andmed]
            Taotletav teave [kui teavet taotletakse]:
            [palun esitage taotletud konkreetse teabe üksikasjalik kirjeldus, sealhulgas kõik asjaomased taotletavad dokumendid, ja miks selline teave on tegevusloa taotluse menetlemiseks vajalik]
            Taotleva pädeva asutuse esitatud lisateave:
            [palun esitage teave selle kohta, kas taotlev asutus on olnud või kavatseb astuda seoses taotluse sisuga kontakti mis tahes asutuse või õiguskaitseasutusega taotlust täitva pädeva asutuse liikmesriigis või mis tahes muu asutusega, kelle kohta taotleval pädeval asutusel on teada, et ta on aktiivselt huvitatud taotluse sisust]
            Konfidentsiaalsus
            [palun märkige kõik hoiatused konfidentsiaalsuse kohta ja kõik teabe lubatud kasutamise piirangud (kooskõlas liidu õigusega)].
            Lugupidamisega
            [allkiri]
         
      
      
         II LISA
         
            Konsulteerimistaotluse kättesaamise kinnituse vorm
         
         Tekst pildi
         
            Direktiivi 2014/65/EL artikli 84 kohase konsulteerimise taotluse kättesaamise kinnitus
            Viitenumber:
            Kuupäev:
            ESITAJA:
            Liikmesriik:
            Pädev asutus, kellele teatis on määratud:
            Aadress:
            (kontaktpunkti kontaktandmed)
            Nimi:
            Telefon:
            E-posti aadress:
            SAAJA:
            Liikmesriik:
            Taotlev pädev asutus
            Aadress:
            (kontaktpunkti kontaktandmed)
            Nimi:
            Telefon:
            E-posti aadress:
            Lugupeetud [nimi]
            Käesolevaga kinnitame, et saime [märkida kuupäev] kätte direktiivi 2014/65/EL artikli 84 kohaselt esitatud konsulteerimistaotluse.
            Eeldatav vastamise kuupäev:
            Lugupidamisega
            [allkiri]
         
      
      
         III LISA
         
            Konsulteerimistaotlusele vastamise vorm
         
         Tekst pildi
         
            Vastus direktiivi 2014/65/EL artikli 84 kohase konsulteerimise taotlusele
            Viitenumber:
            Kuupäev:
            ESITAJA:
            Liikmesriik:
            Pädev asutus, kellele taotlus on suunatud:
            Juriidiline aadress:
            (kontaktpunkti kontaktandmed)
            Nimi:
            Telefon:
            E-posti aadress:
            SAAJA:
            Liikmesriik:
            Taotlev pädev asutus
            Aadress:
            (kontaktpunkti kontaktandmed)
            Nimi:
            Telefon:
            E-posti aadress:
            Lugupeetud [nimi]
            Kooskõlas direktiivi 2014/65/EL artikliga 84 vaatasime me läbi Teie [pp.kk.aaaa] konsulteerimistaotluse (viitenumber [palun märkige viitenumber]).
            Vajaduse korral märkige, kas Te vajate selgitusi taotletava teabe või mistahes muu asjaomase tegevusloa menetluse kohta.
            Kui Te olete küsitud teabe kokku kogunud, palun esitage see siin või selgitage, kuidas see esitatakse, või esitage viide asjaomastele lisadele, mis sisaldavad küsitud teavet.
         
         Tekst pildi
         
            Kui Teil on muud asjakohast või olulist teavet, palun esitage see siin või selgitage, kuidas see esitatakse, või esitage viide asjaomastele lisadele, mis sisaldavad sellist teavet.
            [palun esitage mistahes muu oluline teave, mis võib tegevusloa andmist mõjutada]
            Konfidentsiaalsus
            [palun märkige kõik hoiatused konfidentsiaalsuse kohta ja kõik teabe lubatud kasutamise piirangud (kooskõlas liidu õigusega)].
            Lugupidamisega
            [allkiri]